Zagreb, 8. rujna 2025.

Ur.broj: 2293-2/25

**POZIV NA DOSTAVU PONUDA**

**Predmet nabave:**

**OSTALE UREDSKE POTREPŠTINE**

**JN-9/25**

**Postupak jednostavne nabave**

1. **Opći podaci**
	1. **Podaci o naručitelju**

Naručitelj: **PSIHIJATRIJSKA BOLNICA ZA DJECU I MLADEŽ**

Nacionalni registracijski broj (OIB): 51196068839

Poštanska adresa: **Ulica Ivana Kukuljevića 11**

Mjesto: **Zagreb**

Država: **Hrvatska**

Osoba za kontakt: **Ana Mihajlović Stupar**

E-pošta: **ana.mihajlovic@djecja-psihijatrija.hr**

Internetska adresa: [**https://djecja-psihijatrija.hr/**](https://djecja-psihijatrija.hr/)

Naručitelj u trenutku objave dokumentacije o nabavi nije u sukobu interesa s niti jednim gospodarskim subjektom.

* 1. **Komunikacija**

Tijekom roka za dostavu ponuda gospodarski subjekti moguzahtijevati dodatne informacije, objašnjenja ili izmjene u vezi s predmetom nabave putem elektroničke pošte na e mail osobe za kontakt navedene u ovom Pozivu na dostavu ponuda.

Pod uvjetom da je zahtjev dostavljen pravodobno, naručitelj je obvezan dati odgovor, dodatne informacije i objašnjenja bez odgode, a najkasnije jedan (1) dan prije roka određenog za dostavu ponuda, staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva. **Zahtjev je pravodoban ako je dostavljen najkasnije tijekom drugog (2) dana prije roka određenog za dostavu ponuda.**

Naručitelj može izmijeniti ili dopuniti dokumentaciju vezanu za predmet nabave do isteka roka za dostavu ponuda.

**Obavijest o rezultatima provedenog postupka** odnosnoo odabranom ponuditelju objavit će se na internetskim stranicama naručitelja <https://djecja-psihijatrija.hr/javna-nabava/>

Nakon objave obavijesti o odabranom ponuditelju, ponuditelji koji su sudjelovali u postupku nabave mogu putem e pošte zatražiti Zapisnik o pregledu i ocjeni.

* 1. **Dokumentacija o nabavi**

Dokumentacija o nabavi dostupna je besplatno te joj svaki gospodarski subjekt može u potpunosti pristupiti izravno i neograničeno na internetskim stranicama Psihijatrijske bolnice za djecu i mladež: [**https://djecja-psihijatrija.hr/javna-nabava/**](https://djecja-psihijatrija.hr/javna-nabava/)

* 1. **Način predaje ponude**

Ponuda se izrađuje i dostavlja isključivo u elektroničkom obliku putem e-maila na e mail osobe za kontakt navedene u ovom Pozivu na dostavu ponuda.

Do isteka roka za dostavu ponuda ponuditelj može putem izmijeniti ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

O predaji, izmjeni ili odustajanju od ponude ponuditelj će zaprimiti potvrdu na email.

**Predajom ponude smatra se da je ponuditelj upoznat sa svim uvjetima i zahtjevima navedenima u cjelokupnoj dokumentaciji o nabavi.**

1. **Postupak nabave**
	1. **Podaci o postupku nabave**

Naziv predmeta nabave: **OSTALE UREDSKE POTREPŠTINE**

Vrsta postupka nabave: Postupak jednostavne nabave

Opis postupka: Naručitelj ODABRANOM PONUDITELJU IZDAJE NARUDŽBENICU

Vrsta ugovora:  **Robe**

Prihvaćaju se elektronički računi. Ponuditelj je obvezan prema Naručitelju poslati isključivo eRačun.

Rok, način i uvjeti plaćanja: **30 (trideset) dana od dana primitka računa, plaćanje se vrši nakon prihvaćenih računa (situacija) od strane Naručitelja: PSIIHIJATRIJSKA BOLNICA ZA DJECU I MLADEŽ, temeljem stvarno izvršenih isporuka robe.**

* 1. **Procijenjena vrijednost**

Procijenjena vrijednost nabave bez PDV-a:  **10.000,00 EUR**

* 1. **Podaci o predmetu nabave**

CPV oznaka: **30192000-1**

Količina predmeta nabave je predviđena (okvirna), a razvidna je iz troškovnika.

Stvarno nabavljena količina predmeta nabave može biti veća ili manja od predviđene količine.

Tehničkim specifikacijama utvrđuju se tražene minimalne karakteristike roba koja se nabavlja.

* 1. **Troškovnik**

Troškovnik se nalazi u prilogu Poziva na dostavu ponuda.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu poziva na dostavu ponuda (promijeni tekstualni opis, količinu stavke) smatrat će se da njegova ponuda nije sukladna dokumentaciji o nabavi odnosno da je nepravilna. Takvu ponudu naručitelj će odbiti na temelju rezultata pregleda i ocjene.

**Troškovnik je obvezno dostaviti uz ponudu.** Ukoliko troškovnik nije dostavljen uz ponudu ili ga nije moguće dopuniti, razjasniti ili upotpuniti bez pregovaranja u vezi s kriterijem za odabir ponude ili ponuđenim predmetom nabave, takvu ponudu naručitelj će odbiti na temelju rezultata pregleda i ocjene.

* 1. **Mjesto izvršenja**

Mjesto izvršenja: **Grad Zagreb,** **PSIHIJATRIJSKA BOLNICA ZA DJECU I MLADEŽ, Kruge 44, Jankomir 11, Ulica Ivana Kukuljevića 11**

* 1. **Rok izvršenja**

Rok izvršenja: 1 godina od dana zaprimanja narudžbenice, s rokom početka isporuke od 7.10.2025., sukcesivno prema potrebama naručitelja na temelju pojedinačnih zaprimljenih narudžbenica s rokom isporuke 3 dana od dana zaprimanja pojedinačne narudžbenice na kojima će biti navedene količine potrebne robe i odjeli za koje je roku potrebno isporučiti.

1. **Kriteriji za kvalitativni odabir gospodarskog subjekta**
	1. **Osnove za isključenje**

Osnove povezane s plaćanjem poreza i obveza za mirovinsko i zdravstveno osiguranje

* Plaćanje poreznih obveza
* Plaćanje obveza za mirovinsko i zdravstveno osiguranje

**DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE**

Potvrda Porezne uprave o stanju duga ili istovrijedne isprave drugog nadležnog tijela koja se izdaje u državi članici poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje: a) u Republici Hrvatskoj, ako gospodarski subjekt ima poslovni nastan u Republici Hrvatskoj; ili b) u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj; ne starija od 30 dana od dana objave Poziva za dostavu ponuda na internetskim stranicama naručitelja, osim ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaje dokument iz ove točke on može biti zamijenjen izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, ne starijom od 30 dana od dana objave Poziva na dostavu ponuda na internetskim stranicama naručitelja.

*Napomena:*

*Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16, 114/22).*

* 1. **Obavljanje profesionalne djelatnosti**
* Upis u registar

**DOKUMENTI KOJIMA SE DOKAZUJE ISPUNJAVANJE UVJETA SPOSOBNOSTI**

Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave Poziva za dostavu ponuda na internetskim stranicama naručitelja.

* 1. **Tehnička i stručna sposobnost**
		1. **Stručno iskustvo**

**DOKUMENTI KOJIMA SE DOKAZUJE ISPUNJAVANJE UVJETA SPOSOBNOSTI**

**Popis glavnih isporuka robe** istih ili sličnih predmetu nabave, izvršenih u godini u kojoj je započeo postupak nabave i tijekom tri godine koje prethode toj godini. Zbroj vrijednosti (bez PDV-a) najviše 2 isporuke robe mora biti minimalno u visini procijenjene vrijednosti nabave. Popis usluga mora sadržavati sljedeće podatke: predmet robe, vrijednost robe, datum izvršenja robe i naziv druge ugovorne strane. Ako je potrebno, naručitelj može zatražiti provjeru istinitosti podataka navedenih u popisu.

1. **Uvjeti sposobnosti u slučaju oslanjanja na sposobnost drugih subjekata**

Gospodarski subjekt se može radi tehničke i stručne sposobnosti osloniti na sposobnost drugih subjekata.

Gospodarski subjekt **mora dokazati** naručitelju da će imati na raspolaganju potrebne resurse za izvršenje predmeta nabave prihvaćanjem obveze drugih subjekata da će te (specificirane) resurse staviti na raspolaganje gospodarskom subjektu, primjerice **izjavom drugog gospodarskog subjekta** da prihvaća staviti vlastite resurse na raspolaganje gospodarskom subjektu u svrhu izvršavanja predmeta nabave ili ugovorom o poslovno – tehničkoj suradnji ili ugovorom o djelu, pri čemu treba biti razvidan predmet nabave na koji se navedeno odnosi.

1. **Dostava dokumenata**

**Dokumenti traženi točkom 3. dostavljaju se uz ponudu**. Ukoliko neki od traženih dokumenata nisu dostavljeni, ili je informacija nepotpuna ili pogrešna, naručitelj će putem e-pošte od ponuditelja s najpovoljnijom ponudom prije izdavanja narudžbenice zatražiti dostavu nedostavljenih dokumenata odnosno pojašnjene dostavljenih dokumenata, u primjerenom roku ne kraćem od 5 dana. U slučaju da ponuditelj navedeno ne dostavi u roku, ponuda će biti odbijena. Navedeno se odnosi i na točku 4. ukoliko se ista primjenjuje.

Sve dokumente koji se prilažu uz ponudu ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način. Neovjerenom preslikom smatra se i neovjerena preslika elektroničke isprave na papiru.

Nakon isteka roka za dostavu ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

Naručitelj može kriterije za kvalitativan odabir gospodarskog subjekta, u dijelovima gdje je primjenjivo, utvrditi provjerom na službenim stranicama i prema javno dostupnim podacima nadležnih tijela. Ukoliko naručitelj traženo provjeri odnosno potvrdi na prethodno navedeni način, tada nije obvezan koristiti mogućnost traženja navedenih dokumenata od ponuditelja koji je podnio najpovoljniju ponudu.

1. **Kriterij za odabir ponuda**

**Najniža cijena (uspoređuje se cijena bez PDV-a).**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

1. **Ponuda**
	1. **Rok za dostavu ponuda**

Datum: **18.09.2025.** Vrijeme: **13:00**

Otvaranje ponuda nije javno. Nakon otvaranja ponuda ponuditeljima će putem e pošte biti dostavljen upisnik o zaprimanju ponuda.

* 1. **Ponuda sadrži**
* **TROŠKOVNIK (ispunjen), u formatu u kojem je objavljen,**
* **Dokumenti kojima se dokazuje ispunjavanje KRITERIJA ZA KVALITATIVAN ODABIR GOSPODARSKOG SUBJEKTA sukladno točki 3. ovog Poziva na dostavu ponuda**,
* *ako je primjenjivo*– dokaz da će gospodarski subjekt imati na raspolaganju resurse drugog gospodarskog subjekta na čiju se sposobnost oslanja sukladno točki 4. ovog Poziva na dostavu ponuda.
	1. **Cijena ponude**

Cijena ponude: **nepromjenjiva.**

Piše se brojkama u apsolutnom iznosu i izražava se **u eurima** na dvije decimale.

Izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati svi troškovi (uključujući posebne poreze, trošarine i carine, ako postoje) i popusti.

Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku.

* 1. **Jezik i pismo ponude**

Hrvatski jezik, latinično pismo.

Ukoliko su neki od dokumenata i/ili dokaza traženih pozivom na dostavu ponuda izdani na stranom jeziku, gospodarski subjekt dužan je dostaviti i prijevod dokumenta/dokaza na hrvatski jezik, osim ako je ovim Pozivom na dostavu ponuda određeno drugačije.

* 1. **Rok valjanosti ponude**
* 90 dana od dana isteka roka za dostavu ponude.
1. **Jamstva**
	1. **Jamstvo za uredno ispunjenje narudžbenice**

Odabrani ponuditelj kojem će biti izdana narudžbenica obvezan je dostaviti jamstvo za uredno ispunjenje ugovora za slučaj povrede ugovornih obveza temeljem ugovora u iznosu od 10% (deset posto) od vrijednosti narudžbenice bez poreza na dodanu vrijednost (ugovorene cijene bez PDV-a). Navedeno jamstvo odabrani ponuditelj je obvezan dostaviti po primitku narudžbenice, a najkasnije u roku od 8 dana od dana primitka iste,u obliku zadužnice ovjerene po javnom bilježniku ili novčanog pologa na račun.

Jamstveni rok teče od dana primitka narudžbenice do potpunog izvršenja ugovorne obveze.

***Napomena:***

***Navedeno jamstvo glasi na Naručitelja i dostavlja se na adresu Naručitelja koji je zadužen za jamstvo i dužan je sukladno navedenom voditi računa o pravovremenoj dostavi jamstva:***

*Psihijatrijska bolnica za djecu i mladež*

*Kruge 44, Zagreb*

*N/r Ana Mihajlović Stupar, dipl. oec., univ. spec.oec.*

1. **Uvjeti koji trebaju biti ispunjeni prema posebnim propisima**

„Nije primjenjivo“.

1. **Ostali uvjeti bitni za izvršavanje predmeta nabave**

**Za stavku troškovnika KOŠULJICE ZA DOSJE BOLESNIKA PAPIRNATE uzorak se može preuzeti u Psihijatrijskoj bolnici za djecu i mladež na privremenoj adresi: Kruge 44, 10 000 Zagreb (Dom zdravlja Zagreb Centar), u računovodstvu svakim radnim danom od 8 do 11 sati.**

Ugovaratelj je obvezan tijekom izvršenja ugovornog odnosa o nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.

Ako ugovaratelj ne izvrši obveze u ugovorenim rokovima dužan je naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan zakašnjenja te nadoknaditi naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % od ukupno ugovorene vrijednosti (bez PDV-a).

Naručitelj ima pravo na ugovornu kaznu u slučaju da ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo iznos ugovorne kazne odbiti od bilo koje privremene ili okončane situacije-računa ili naplatiti putem jamstva za uredno ispunjenje narudžbenice.

Pravo na ugovornu kaznu ne umanjuje niti isključuje pravo naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što ugovaratelj mora dokazati.

Plaćanje ugovorne kazne ne oslobađa ugovaratelja obveze izvršenja predmeta nabave.

**Ukoliko posebni i ostali uvjeti nisu ispunjeni tijekom izvršenja ugovornog odnosa, a koji su predmet nabave, naručitelj može raskinuti narudžbenicu o nabavi i naplatiti jamstvo za uredno ispunjenje narudžbenice, ukoliko drugačije nije propisano dokumentacijom o nabavi.**

Ukoliko je ugovaratelj stranac, njegovi zakonski zastupnici i/ili osobe zadužene za kontakt s naručiteljem i/ili traženi stručnjaci se moraju pridržavati važećih zakona i propisa koji reguliraju rad i boravak stranaca u Republici Hrvatskoj (Zakon o strancima (NN 133/20, 114/22, 151/22)).

Isti moraju osigurati stalnu uslugu prevođenja na hrvatski jezik o svom trošku, ukoliko ne poznaju hrvatski jezik.

**PONUDBENI LIST**

|  |  |
| --- | --- |
| **Naručitelj:**  | Psihijatrijska bolnica za djecu i mladež, Ulica Ivana Kukuljevića 11 , OIB 51196068839 |
| **Odgovorna osoba Naručitelja:**  | Svebor Javornik, dr. med.  |
| **Ponuditelj:** |   |
| **Adresa sjedišta:** |   |
| **OIB:** |   |
| **IBAN:** |   |
| **Ponuditelj je u sustavu PDV-a**  |  DA NE |
| **Adresa za dostavu pošte:** |   |
| **E- mail:** |   |
| **Kontakt osoba:** |  |
| **Tel:** |  |
| **Fax:**  |   |
| **Predmet nabave:**  | **OSTALE UREDSKE POTREPŠTINE** |
| **Datum ponude:** |   |
| **Cijena ponude bez PDV-a:** |   |
| **PDV:** |   |
| **Cijena ponude s PDV-om:** |   |